**SPOLOK SV. VINCENTA DE PAUL NA SLOVENSKU**

**STANOVY OBČIANSKEHO ZDRUŽENIA**

 **PODĽA ZÁKONA Č. 83/1990 Zb. O ZDRUŽOVANÍ OBČANOV V ZNENÍ NESKORŠÍCH PREDPISOV**

1. **Názov združenia: Spolok sv. Vincenta de Paul na Slovensku /SVdP/**
2. Sídlo združenia: 821 03 Bratislava, Tomášikova 8A
3. **Cieľ združenia:**

Charitatívna činnosť doma i v zahraničí s cieľom zmierniť núdzu a ochranu ľudskej dôstojnosti vychádzajúc zo spirituality sv. Vincenta de Paul, nadväzujúc na predchádzajúcu činnosť SVdP na Slovensku. SVdP je členom medzinárodnej kresťanskej organizácie založenej v Paríži roku 1833 Frederikom Ozanamom.

1. **Členstvo v združení:**

Členmi združenia sú fyzické osoby (nemusia nimi byť len občania SR), alebo právnické osoby /podľa § 2 ods. 2 cit. Zákona/, bez ohľadu na pohlavie, národnosť, náboženskú a politickú príslušnosť, ktorí súhlasia so stanovami spolku.

Členstvo v združení vzniká prijatím člena príslušným orgánom na základe písomnej žiadosti uchádzača o členstvo.

**Práva členov**

 - podieľať sa na činnosti združenia,

- voliť a byť volený do orgánov združenia,

- obracať sa na orgány združenia s námetmi a sťažnosťami a žiadať o stanovisko,

- byť informovaný o činnosti a o rozhodnutiach orgánov združenia.

**Povinnosti členov**

- dodržiavať stanovy združenia,

- pomáhať pri plnení cieľov združenia a aktívne sa podieľať na jeho práci,

- podľa svojho svedomia, rozsahu svojich možností a schopností pomáhať orgánom združenia

- platiť členské príspevky,

- ochraňovať a zveľaďovať majetok združenia.

**Zánik členstva**

- vystúpením – členstvo zaniká dňom doručenia písomného oznámenia člena o vystúpení zo združenia,

- úmrtím fyzickej osoby, resp. zánikom právnickej osoby,

- zánikom združenia,

- vyškrtnutím z dôvodu nečinnosti člena,

- vylúčením, ak člen opätovne a napriek výstrahe porušuje členské povinnosti, alebo z iných dôležitých dôvodov. O vylúčení rozhoduje príslušný orgán určený v stanovách. Proti rozhodnutiu o vylúčení má právo podať člen odvolanie na najvyšší orgán združenia – členskú schôdzu.

**e) Orgány združenia:**

1. najvyšší orgán je členská schôdza,

2. výkonný orgán: Výbor národnej rady /VNR/, Národná rada /NR/, ktorej členmi sú: členovia VNR a všetci predsedovia konferencií na Slovensku,

3. štatutárne orgány: prezident SVdP, zástupca prezidenta SVdP

4. kontrolný orgán: revízor

5. členovia Výboru NR SVdP: prezident, zástupca prezidenta, dvaja viceprezidenti pre východ a západ, tajomník, účtovník, pokladník, revízor, delegovaní členovia prezidentom SVdP.

**Prezident:** Prezident NR je štatutárnym orgánom, ktorý navonok zastupuje spolok. Zvoláva a vedie schôdzky VNR, NR a celoslovenské plenárne schôdze, riadi a koordinuje činnosť všetkých orgánov SVdP na území SR, deleguje členov do VNR, vypracúva výročnú správu o činnosti SVdP, ktorú predkladá NR a členskej schôdzi SVdP, za svoju činnosť zodpovedá NR SVdP.

**Zástupca prezidenta:** Zastupuje prezidenta spolku, pomáha prezidentovi v riadiacej činnosti, je štatutárom v samostatnom konaní.

**Viceprezident:** Zabezpečuje plynulú činnosť SVdP v súlade s platnými stanovami, koordinuje súčinnosť konferencií medzi sebou a NR, pomáha prezidentovi pri administratívnych prácach a korešpondencie, zabezpečuje úlohy, ktorými ho v rámci kraja poveril prezident.

**Tajomník:** Zabezpečuje všetky administratívne úlohy, pripravuje zápisnice, zabezpečuje spojenie s konferenciami, Generálnou radou v Paríži, Konferenciou biskupov Slovenska, a inými organizáciami spolupracujúcimi so SVdP. Vedie ústrednú evidenciu konferencií a ich členov na Slovenku.

**Pokladník:** Je zodpovedný za stav pokladne SVdP, vedie účtovnú evidenciu a evidenciu hnuteľného a nehnuteľného majetku. Sleduje vyúčtovania všetkých konferencií, 1x do roka vykonáva fyzickú inventarizáciu majetku, informuje o jeho stave, na vyzvanie prezidenta pomáha pri obstarávaní majetku, navrhuje jeho vyradenie, nákup nového.

**Revízor:** Kontroluje stav hospodárenia a činnosti SVdP, dodržiavanie Stanov SVdP, námatkovo vykonáva inventúru pokladní konferencií. Upozorňuje na nedostatky, navrhuje riešenia na ich odstránenie. Písomnú správu o zistených skutočnostiach predkladá NR SVdP. Za svoju činnosť zodpovedá Členskej schôdzi SVdP.

1. **Spôsob ustanovenia orgánov a ich právomoci**

K bodu 1) **Najvyšší orgán** – **členská chôdza** - je utvorený zo všetkých členov združenia a delegátov,

* rozhoduje o zániku združenia, zlúčením s iným občianskym združením alebo dobrovoľným rozpustením,

 - schvaľuje stanovy, ich zmeny a doplnky, volebný poriadok,

- schvaľuje plán činnosti a výročnú správu,

 - schvaľuje správu o hospodárení,

- volí a odvoláva členov výkonného orgánu; predsedu združenia (pokiaľ si ho spomedzi seba nevolí výkonný orgán) a kontrolný orgán,

- schvaľuje prijatie nových členov, pokiaľ ich neschvaľuje iný orgán združenia.

K bodu 2) **Výkonný orgán** – **Výbor NR** - je za svoju činnosť zodpovedný najvyššiemu orgánu,

- riadi činnosť združenia v období medzi zasadnutiami najvyššieho orgánu,

- volí spomedzi seba a odvoláva členov výboru,

- zvoláva a obsahovo pripravuje rokovanie najvyššieho orgánu a pripravuje základné materiály na tieto rokovania.

K bodu 3) **Štatutárny orgán** spolku je prezident a zástupca prezidenta v samostatnom konaní.

K bodu 4) **Kontrolným orgánom** je revízor.

**f)Ustanovenia o organizačných jednotkách spolku, ktoré môžu konať vo svojom mene:**

* **Základnou organizačnou jednotkou** **spolku je konferencia** bez právnej subjektivity. Konferencie pôsobia v prostredí kde vznikli v počte členov 5 – 20. Na čele konferencie je predseda, členmi výboru sú pokladník a tajomník.
* **Najvyšší orgán konferencie** **je členská schôdza** zvolaná minimálne raz do roka, volí a odvoláva predsedu, kontroluje a schvaľuje výsledky hospodárenia konferencie, rozhoduje o zlúčení s inou konferenciou alebo zrušení konferencie.
* **Predseda konferencie** zvoláva členskú schôdzu, menuje a odvoláva pokladníka a tajomníka, za svoju činnosť sa zodpovedá členskej schôdzi konferencie. Predseda konferencie je zároveň aj členom Národnej rady SVdP.
* **Tajomník konferencie** zaisťuje administratívu konferencie, raz ročne vypracúva výročnú správu o činnosti konferencie, podpísanú aj predsedom konferencie zasiela NR SVdP.
* **Pokladník konferencie** vedie evidenciu hospodárenia konferencie s finančnými prostriedkami, mesačne zasiela účtovníkovi NR, vyberá členské príspevky od členov konferencie.

**g) Zásady hospodárenia SVdP** Libuška doplní

- hospodárenie sa uskutočňuje podľa platných predpisov o účtovníctve, ???

- združenie hospodári s hnuteľným a nehnuteľným majetkom,

- zdrojmi majetku sú: členské príspevky, dary od fyzických osôb, dotácie a granty od právnických osôb,

- výnosy z majetku a vlastnej činnosti môžu byť použité len na podporu cieľa združenia. V záujme vytvárania vlastných zdrojov môže združenie vykonávať v doplnkovom rozsahu vo vzťahu k záujmovej činnosti podnikateľskú činnosť, súvisiacu so zabezpečovaním cieľov a poslania spolku a v súlade so všeobecne záväznými predpismi a stanovami.

**h) Zánik združenia**

O zániku združenia zlúčením s iným občianskym združením alebo dobrovoľným rozpustením rozhoduje najvyšší orgán, ktorý menuje likvidátora. Likvidátor najskôr vyrovná všetky záväzky a pohľadávky a s likvidačným zostatkom naloží podľa rozhodnutia najvyššieho orgánu. Zánik združenia treba oznámiť do 15 dní po ukončení likvidácie Ministerstvu vnútra Slovenskej republiky. Pri likvidácii združenia sa primerane postupuje podľa §70 – 75 Obchodného zákonníka.

j) Stanovy združenia musia byť vypracované tak, aby na poslednej textovej strane bolo od spodného okraja voľné miesto (cca 4 cm) na vyznačenie registrácie Ministerstvom vnútra SR

Stanovy občianskeho združenia sa pripoja vo dvoch vyhotoveniach k návrhu na jeho registráciu a musia obsahovať: Návrh na registráciu, 2x stanovy, potvrdenie o úhrade správneho poplatku 66 €, potvrdenie o IČO.....????